U petak oko 18 sati kod shopping centra Point Vrbani, na križanju Rudeške i Horvaćanske, dogodila se teška prometna nesreća.

Kako su nam kazali očevici stravičnog prizora i nesreće, policijski automobil, koji se kretao iz smjera Prečkog i naletio na mladog pješaka koji je prelazio zebru te ga vozio na haubi tridesetak metara od zebre prilikom kočenja i zbog velike brzine. Od siline udarca njegova je cipela ostala je na zebri. Svjedoci dodaju da je mladić, srećom, živ i pri svijesti, no teško ozlijeđen.

Iz policije su nam jedino potvrdili da je došlo do prometne nesreće u kojoj je u naletu automobila teško ozlijeđen pješak. Ozlijeđenom je pružena liječnička pomoć i Hitna pomoć prevezla ga je na traumatologiju, a navodno ima više prijeloma. U tijeku je policijski očevid nakon kojeg će biti poznato više informacija.

Komentari